Šatrininkų herbas

Šatrininkų herbas – pagrindinis Šatrininkų kaimo ir Šatrininkų seniūnijos (Vilniaus rajono savivaldybė) heraldinis atributas.

 Aprašymas 

Sidabriniame lauke juodas stulpas, iš jo abiejų pusių – po vieną juodą šatrą (žagarą) su penkiomis raudonomis liepsnelėmis.Šatrininkų herbas. Lietuvos heraldikos komisija, Facebook.com (2025-12-02).

 Simbolika 

Per Šatrininkus einantis Šumsko plentas yra istorinio Juodojo kelio, jungusio Vilnių su rytinėmis LDK gyvenvietėmis, vietoje. Šatrininkų pavadinimas tikriausiai kilęs nuo lietuviško žodžio šatra („ilga, plona šaka, virptis, žabas, žagaras“). Herbe pavaizduota juoda heroldinė figūra – stulpas simbolizuoja Juodąjį kelią, abipus jo – po vieną juodą liepsnojančią šatrą (žagarą).

Sidabrinė herbo lauko spalva simbolizuoja vietovėje telkšančius vandens telkinius, o taip pat tyrumą, dorą, ištikimybę, dvasinį atgimimą.Šatrininkų herbas. Vrsa.lt (tikrinta 2026-01-02).

 Istorija 

Herbą 2025 m. gruodžio 2 d. dekretu Nr. 1K-511 patvirtino Lietuvos prezidentas Gitanas Nausėda. Etalono dailininkas – Rolandas Rimkūnas.

 Šaltiniai 

Herb
Kategorija:Vilniaus rajono savivaldybės gyvenviečių herbai
Kategorija:2025 m. patvirtinti Lietuvos gyvenviečių herbai
Kategorija:Lietuvos kaimų herbai